અમદાવાદના શાંતીપુરા સર્કલ પાસે આવેલા અતિ પોશ ગણાતા ગોકુલધામ મેડોસમાં રહેતા 100થી વધારે પરિવારો હાલ કુતરાના ત્રાસના કારણે પરેશાની ભોગવી રહ્યા છે. કારણ કે મેડોસના 209 નંબરના બંગલોમાં રહેતા દક્ષેશ ખત્રી અને તેના પરિવાર દ્વારા સોસાયટીમાં ફરતા સ્ટ્રીટ ડોગને બિસ્કીટ અને દૂધ આપતા હોવાથી સોસાયટીમાં હાલ 50 થી વધારે કૂતરા થઇ ગયા છે. જેથી સોસાયટીના ગાર્ડનમાં કૂતરા દ્વારા ગંદકી કરવામાં આવી રહી છે. જેથી આ મામલો ચાંગોદર પોલીસ મથકે પહોંચ્યો છે. બંગલો નંબર 192માં રહેતા વિશાલ કશ્યપ કહે છે કે 209 નંબરમાં રહેતા દક્ષેશ ખત્રીને અમે લોકો સમજાવવા માટે ગયા હતા ત્યારે દક્ષેશ ખત્રીએ સોસાયટીના લોકો સામે ખોટો પોલીસ કેસ કર્યો છે અને પોલીસ અમારુ સાંભળતી નથી. અમારે ત્યાં રહેતા લોકો સોસાયટીના ગાર્ડનમાં વોકીંગ પણ નથી શકતા કારણ કે બગીચામાં કુતરા દ્વારા ગંદકી ફેલાવવામાં આવેલી હોય છે અને તેની સફાઇ કરવામાં મેઇન્ટેન્સ સ્ટાફ પણ આનાકાની કરે છે. મારા પિતાજી રાતના સમયે સોસાયટીમાં ચાલવા જાય તો કુતરાના કરડવાના ડર રહે છે.